**Το οικονομικό μέλλον προδιαγράφεται δυστυχώς εξαιρετικά ζοφερό**

Στα 11 περίπου δις ανέρχεται η τρύπα του κρατικού προϋπολογισμού ενώ η Κυβέρνηση δηλώνει αισιόδοξη και οι Βρυξέλλες ετοιμάζονται για επαναφορά των δημοσιονομικών στόχων από το β' εξάμηνο του 2021. Την ίδια στιγμή ο γνωστός τροικανός κ. Ρέγκλινγκ κάνει λόγο για "δημοσιονομικό μάζεμα" της χώρας μετά τον κορωνοϊό και η Κυβέρνηση πανηγυρίζει για τις ισχνές-προσωρινές παρεμβάσεις της ύψους 10 δις, όπως η ίδια ισχυρίζεται. Όσα δηλαδή θα λάβει και συνολικά περίπου η χώρα μας από το περιβόητο Ταμείο Ανάκαμψης της ΕΕ τα επόμενα χρόνια.

Το οικονομικό μέλλον προδιαγράφεται δυστυχώς εξαιρετικά ζοφερό όσο κι αυτή η Κυβέρνηση εμμένει στα ίδια μνημονιακά αδιέξοδα. Στον αντίποδα το ΜέΡΑ25 παρουσίασε χθες από τη Θεσσαλονίκη, το Όραμα του για μια Ελλάδα που θα αποδεσμευτεί από τη μέγγενη της λιτότητας μέσω ενός τρισδιάστατου αναπτυξιακού σχεδίου με μια πράσινη και τεχνολογικά προηγμένη παραγωγική ανασυγκρότηση.

Δήλωση Εκπροσώπου Τύπου ΜέΡΑ25 Κριθαρίδη Μιχάλη